laion/Wikipedia-Exotic huggingface dataset:
ლიბია-ჩადის კონფლიქტი

ლიბია-ჩადის კონფლიქტი — სამხედრო-საომარი მოქმედება ჩადის ტერიტორიაზე 1978-1987 წლებში, რომელშიც ჩართული იყო ლიბიისა და საფრანგეთის არმიები, ჩადის სხვადასხვა პოლიტიკური დაჯგუფებების სამხედრო ძალები. ლიბია 1978 წლამდეც ერეოდა ჩადის საშინაო საქმეებში, აქტიური ჩარევა განახორციელა პირველი სამოქალაქო ომში, რომლის განმავლობაშიც ოთხჯერ მოახდინა ჩადის ინტერვენცია: 1978, 1979, 1980-1981 და 1983-1987 წლებში. ყველა შემთხვევაში მუამარ კადაფი მხარს უჭერდა ერთი მხრივ სამოქლაქო ომს, მეორე მხრივ სამოქალაქო ომის მეორე მხარეს მდგომ საფრანგეთს. 1981 წელს გამოაცხადა ლიბიისა და ჩადის გაერთიანება, რომელიც რეალურად არ განხორციელებულა. 1978 წელს ლიბიამ მიაწოდა იარაღი და საარტილერიო და საჰაერო მხარდაჭერა გამოუცხადა ჩადში თავის მოკავშირეებს. ამ ტაქტიკით მოქმედებდა მთელი კონფლიქტის განმავლობაში, სიტუაცია შეიცვალა 1986 წელს, როდესაც ქვეყნის ჩრდილოეთით ჩადის ყველა დაჯგუფება გაერთიანდა ლიბიის სამხედრო ძალების წინააღმდეგ. ომის უკანასკნელ ფაზაში, რომელსაც ეწოდება ტოიოტის ომი, ლიბიის ძალები დამარცხდნენ და განდევნეს ჩადიდან. თავდაპირველი მოტივაცია, რის გამოც კადაფი ჩაერია ჩადის საშინაო საქმეებში იყო, ჩადს და ლიბიას შორის მდებარე ვიზწრო აუზუს ზოლის დაბრუნების მცდელობა, რომელზეც ლიბია აცხადებდა პრეტენზიას. აუზუს ზოლი საფრანგეთის კოლონიალური კოლონიის დაშლის შემდეგ გადაეცა ჩადს. გარდა ამისა, ჯამახირიის იდეა ითვალისწინებდა მთელი არაბული სამყაროს გაერთიანებას. Azevedo, Mario J. (1998). Roots of Violence: A History of War in Chad. Routledge. ISBN 90-5699-582-0.  Brandily, Monique (December, 1984). „Le Tchad face nord 1978-1979“ (PDF). Politique Africaine (16): 45–65. შეამოწმეთ თარიღის პარამეტრი |date=-ში (დახმარება) Brecher, Michael & Wilkenfeld, Jonathan (1997). A Study in Crisis. University of Michigan Press. ISBN 0-472-10806-9.  ↑ [https://web.archive.org/web/20121101172418/http://www.time.com/time/magazine/article/0,9171,924659,00.html დაარქივებული 2012-11-01 საიტზე Wayback Machine. Shotgun Union, Time magazine, 19 იანვარი 1981] ↑ S. Nolutshungu, Limits of Anarchy, p. 230
მისრათა

მისრათა (არაბ. مصراتة‎) — ქალაქი ჩრდილო-დასავლეთ ლიბიაში, თავისივე სახელწოდების რაიონის დედაქალაქი. მდებარეობს ტრიპოლიდან 187 კმ-ით აღმოსავლეთით და ბენღაზიდან 825 კმ-ით დასავლეთით, ხმელთაშუა ზღვის სანაპიროზე, მისრათის კონცხის სიახლოვეს. 281 000 მცხოვრებით, მისრათა ლიბიის მესამე უდიდესი ქალაქია, ტრიპოლისა და ბენღაზის შემდეგ. ხშირად მას ლიბიის ბიზნეს-დედაქალაქსაც უწოდებენ. ფუნქციონირებს ნავსადგური. სხვადასხვა წყაროების მიუხედავად, დღემდე არაა დაზუსტებული ქალაქი ფინიკიელებმა დააარსეს (3 000 წლის წინ), რომაელებმა თუ მუსლიმანმა დამპყრობლებმა (VII საუკუნეში)., ასევე უცნობია რა იყო მისი ძველი სახელი. 2011 წლის თებერვალში, ლიბიის სამოქალაქო ომის დროს მისრათა ოპოზიციის ცენტრი გახდა. ქალაქი მასიურად იბომბებოდა მუამარ კადაფის ძალების მიერ, რა დროსაც იგი მძიმედ დაზიანდა. მისრათა ლიბიის მნიშვნელოვანი ეკონომიკური ცენტრია. ფუნქციონირებს მეტალურგიული საწარმოები, კვების მრეწველობა და მიმდინარეობს გაზის მოპოვება. ლიბიის ქალაქების სია Misrata Page on Encarta Online (encarta.msn.com).( დაარქივებული 2007-09-07 საიტზე Wayback Machine. 2009-11-01) Map of Misrata on the dynamic atlas of Encarta Online (encarta.msn.com). დაარქივებული 2007-09-07 საიტზე Wayback Machine. Misurata. Encyclopaedia of the Orient (2006). დაარქივებულია ორიგინალიდან — 2012-03-01. ციტირების თარიღი: 2006-12-07. Misurata. The Columbia Electronic Encyclopedia, 6th ed. Columbia University Press (2006). ციტირების თარიღი: 2006-12-07. ↑ مصراته (in Arabic: "Misratah"). Arabic Wikipedia (2006-11-10). დაარქივებულია ორიგინალიდან — 2012-03-01. ციტირების თარიღი: 2006-12-07. ↑ Misratah. The Columbia Electronic Encyclopedia, 6th ed. Columbia University Press (2006). დაარქივებულია ორიგინალიდან — 2012-03-01. ციტირების თარიღი: 2006-12-07. ↑ Misratah. Encyclopædia Britannica. Encyclopædia Britannica, Inc. (2006). დაარქივებულია ორიგინალიდან — 2012-03-01. ციტირების თარიღი: 2006-12-07. ↑ Misratah, Libya, Pictures. Microsoft Encarta Online Encyclopedia 2001. Microsoft Corporation (2001). ციტირების თარიღი: 2006-12-07. ↑ Misurata. Encyclopaedia of the Orient (2006). დაარქივებულია ორიგინალიდან — 2012-03-01. ციტირების თარიღი: 2006-12-07.
ტარჰუანა

ტარჰუანა (არაბ. ترهونة‎) — ქალაქი ლიბიაში, ტრიპოლიდან 65 კმ-ით სამხრეთ-აღმოსავლეთით, ელ-მაღრაბის რაიონში. სახელი მომდინარეობს მისი რომაელებამდელი მაცხოვრებლების, ბერბერებისაგან. XIX საუკუნიდან XX საუკუნის შუა წლებამდე მას ელ-ბოირათი ერქვა, ამჟამინდელი სახელი კი ლიბიის დამოუკიდებლობის შემდეგ ეწოდა. 2011 წლის მონაცემებით, მოსახლეობა 13 264 ადამიანს შეადგენს. მოსახლეობის ძირითადი ნაწილი ტარჰუანის ტომს მიეკუთვნება, რომელსაც მუამარ კადაფის რეჟიმი დიდად სწყალობდა. 2011 წლის აგვისტოს ბოლოს, ლიბიის სამოქალაქო ომის მიმდინარეობისას, ტარჰუანაში შესულ ეროვნულ-განმათავისუფლებელ არმიას ადგილობრივები სხვადასხვა განწყობით შეეგებნენ. ცნობილია, რომ მუამარ კადაფის, ხამის კადაფი ტარჰუანასთან მომხდარი შეტაკებისას დაიღუპა. ლიბიის ქალაქების სია "Tarhuna, Libya" Falling Rain Genomics, Inc. "Photo gallary of al_allagi" "Photo gallary of al_Maradi" ↑ Data from World Gazetteer. დაარქივებულია ორიგინალიდან — 2012-12-04. ციტირების თარიღი: 2012-12-04. ↑ "Gadhafi loyalists remain firm." დაარქივებული 2012-05-23 საიტზე Wayback Machine. Concord Monitor/AP, 31 August 2011. Retrieved 2011-08-31. ↑ http://www.dailymail.co.uk/news/article-2032801/Khamis-Gaddafi-killed-Rebels-took-vengeance-despite-car-armoured-like-tank.html
ელ-ხუმსი

ელ-ხუმსი (არაბ. الخمس) — ქალაქი და ნავსადგური ლიბიაში, ელ-მარღაბის რაიონში, ხმელთაშუა ზღვის სანაპიროსთან. მოსახლეობა დაახლოებით 202 000 ადამიანს შეადგენს. 1983-1995 წლებში იყო ელ-ხუმსის რაიონის ადმინისტრაციული ცენტრი. ქალაქს ფინიკიური და რომაული ფესვები აქვს. მისგან დაახლოებით 3 კმ-ით აღმოსავლეთით მდებარეობს ძველრომაული ქალაქი ლეპტის-მაგნა. 2001 წელს, ლიბიის სამოქალაქო ომის დროს, მისრათელი ამბოხებულები ელ-ხუმსში ყოველგვარი წინააღმდეგობის გარეშე შევიდნენ და 20 აგვისტოს დაიკავეს კიდეც. ლიბიის ქალაქების სია MSN Map[მკვდარი ბმული] ↑ Wolfram Alpha ↑ Staff (1972) "Al Khums" Merriam-Webster's Geographical Dictionary (3rd ed.) Merriam, Springfield, Mass., p. 33, OCLC 11616186 ↑ Mathuisieulx, Vicomte de (1904) "An Expedition to Tripoli" Bulletin of the American Geographical Society 36(12): pp. 736–744, page 738 ↑ Eastern rebels press onwards to Tripoli. Al Jazeera. ციტირების თარიღი: 14 March 2012.
The Sky Moves Sideways

The Sky Moves Sideways — ბრიტანული პროგრესული როკ-ჯგუფ Porcupine Tree-ს მესამე სტუდიური ალბომი, გამოცემული 1995 წელს. თავისი სტრუქტურის გამო ალბომს ხშირად ადარებენ პინკ ფლოიდის Wish You Were Here-ს - ორივე ალბომს იწყებს და ასრულებს ვრცელი ერთი კომპოზიციის ვრცელი ნაწილები. აშშ-ში The Sky Moves Sideways იყო ჯგუფის მიერ პირველი გამოცემა და პირველი, რომელზეც Porcupine Tree წარმოდგენილი იქნა, როგორც ჯგუფი და არა მხოლოდ სტივენ უილსონის ფსევდონიმი. ეს ცვლილება მოხდა ალბომის ჩაწერისას. ცნობილია, რომ ორი კომპოზიცია, „The Moon Touches Your Shoulder“ და „Dislocated Day“ მთლიანად უილსონის მიერ იქნა ჩაწერილი, ხოლო დანარჩენ კომპოზიციებს ჯგუფური ხასიათი აქვს, მათ შორის, ბრიტანულ სინგლ „Stars Die“-ს, რომელიც ალბომის აშშ გამოცემას დაემატა. 2004 წელს გამოვიდა ალბომის ახალი, ორდისკიანი გამოცემა. აქ შეტანილ ჩანაწერში გევინ ჰარისონის დასარტყმელი საკრავები დაემატა - კომპოზიციებში, რომლებზეც მანამდე მხოლოდ დრამ-მანქანები და სტივენ უილსონის მიერ ჩაწერილი სხვა ელექტრონული პერკუსია ჟღერდა. ამრიგად, არც ერთი ვერსია მეორეს იდენტური არ არის და არ შეიცავს „Moonloop“-ის იგივე ვარიანტს. ორიგინალური ევროპული გამოცემა ყველა ტექსტის ავტორი — სტივენ უილსონი; მუსიკა — სტივენ უილსონი, გარდა კომპოზიის Moonloop (ავტორი - Porcupine Tree). აშშ გამოცემა 2004 წლის ვრცელი რემასტერინგი 3 გრამფირფიტიანი ვერსია Porcupine Tree-ს ოფიციალური საიტი The Sky Moves Sideways დაარქივებული 2008-05-11 საიტზე Wayback Machine. საიტზე Snapper Music ↑ 1.0 1.1 allmusic ((( The Sky Moves Sideways > Overview ))). www.allmusic.com. ციტირების თარიღი: 2009-11-24.
ელ-ზავია

ელ-ზავია (არაბ. الزاوية‎) — ქალაქი ჩრდილო-დასავლეთ ლიბიაში, ხმელთაშუა ზღვის სანაპიროზე, დედაქალაქ ტრიპოლიდან 45 კმ-ით დასავლეთით, ტრიპოლიტანიის ისტორიულ რეგიონში. ელ-ზავიის რაიონის დედაქალაქი. ლიბიის მოსახლეობის 1973 და 1984 წლების აღწერისას, ელ-ზავიის მოსახლეობა დაახლოებით 91 603 ადამიანი იყო. დღეისათვის ის სავარაუდოდ ლიბიის მეხუთე ყველაზე ხალხმრავალი ქალაქია (ტრიპოლის, ბენღაზის, მისრათის და ელ-ბაიდის შემდეგ). მოქმედებს ელ-ზავიის უნივერსიტეტი, რომელიც 1988 წელს დაარსდა. ქალაქის სიახლოვეს მდებარეობს ნავთობის მინდორი, თავად ქალაქში კი ლიბიის ერთ-ერთი უმნიშვნელოვანესი ნავთობგადამამუშავებელი საწარმოები ფუნქციონირებს. ელ-ზავიაში მიმდინარეობდა ერთ-ერთი ყველაზე მძვინვარე ბრძოლები 2011 წლის ლიბიის სამოქალაქო ომის დროს, რადგან იგი აკონტროლებს სასიცოცხლო გზას დედაქალაქ ტრიპოლისა და ტუნისის საზღვარს შორის. ლიბიის ქალაქების სია Zawiya page on Encyclopædia Britannica Online. Map of Zawiya on the dynamic atlas of Encarta Online (encarta.msn.com). დაარქივებული 2008-02-28 საიტზე Wayback Machine. Zawiya dynamic map from Google Maps. ↑ „Libya conflict: Rebels battle Gaddafi troops in Zawiya“. BBC News. 14 August 2011.
Up the Downstair

Up the Downstair — ბრიტანული პროგრესული როკ-ჯგუფ Porcupine Tree-ს მეორე სტუდიური ალბომი. გამოიცა 1993 წელს. დისკი გამოსცა ლეიბლმა Delerium. ამ გამოცემაში სიმღერების დიდი ნაწილი განსხვავდება ხანგრძლივობით ორიგინალური ვერსიისგან. ასრულებს სტივენ უილსონი, გარდა: კოლინ ედვინი – ბას-გიტარა სიმღერაში Always Never რიჩარდ ბარბიერი – ელექტრონიკა სიმღერაში Up the Downstair სიუზან ჯ. ბარბიერი – ვოკალი სიმღერაში Up the Downstair გევინ ჰარისონი – დასარტყმელი საკრავები (2005 წლის გამოცემის პირველი დისკი) ↑ Raggett, Ned. (2011 [last update])Up the Downstair - Porcupine Tree | AllMusic. allmusic.com. ციტირების თარიღი: 6 July 2011. ↑ The Music Made Me Do It : Lucid Dreams's review of Up The Downstair by Porcupine Tree. musicmademe.com (2011 [last update]). ციტირების თარიღი: 6 July 2011.
ყველი

ყველი — საკვები პროდუქტი, რომელიც აჭრილი რძისგან მზადდება. გამოყენებული რძე შეიძლება იყოს ძროხის, ცხვრის, თხის, კამეჩის, ან რომელიმე სხვა ძუძუმწოვრის. ყველი არის თეთრი ან ღია–მოყვითალო ფერის. შეიძლება ჰქონდეს ნასვრეტები. არსებობს ყველის ასეულობით სახეობა, რომლებიც სხვადასხვა ტექნოლოგიით მზადდება. საქართველოში ოფიციალურად ყველის 14 სახეობაა დარეგისტრირებული: დამბალხაჭო, ჩოგი, ტენილი ყველი, კალტი, კობი, აჭარული ჩეჩილი, მესხური ჩეჩილი, სულგუნი, მეგრული სულგუნი, სვანური სულგუნი, გუდის ყველი, თუშური გუდა, იმერული და ქართული. გაერთიანებული სამეფოს საცალო ვაჭრობის კვლევის ცენტრის მიერ ჩატარებული გამოკვლევის თანახმად, ყველის 4% ქურდბაცაცობის გამო იკარგება, რის გამოც იგი მსოფლიოში ყველაზე მოპარვადი საკვები პროდუქტია. რატომ უნდა მივირთვათ ყველი? mkurnali.ge ქართული ყველი forum.vinoge.com–ზე თუშური გუდის ყველი ქართული ყველისა და ღვინის შეხამების შესავალი ↑ ქართული ყველის სახეობები, Sputnik-Georgia.com ↑ Cheese Is Most Stolen Food Item, Says ReportCheese Most Stolen Food In The World
Stupid Dream

Stupid Dream — ბრიტანული პროგრესული როკ-ჯგუფ Porcupine Tree-ს მეხუთე სტუდიური ალბომი. გამოიცა 1999 წელს. ალბომი აღინიშნება კომერციული პოპ-როკ ჟღერადობით, პროგრესული როკის ელემენტებით. ჯგუფი სტივენ უილსონი – ვოკალი, გიტარები, ფორტეპიანო, სემპლები, ბას-გიტარა („Baby Dream In Cellophane“, „Stranger By The Minute“) რიჩარდ ბარბიერი – ანალოგური სინთეზატორები, Hammond-ის ორგანი, მელოტრონი, ფორტეპიანო („Even Less“), ზანზალაკები („Pure Narcotic“) კოლინ ედვინი – ბას-გიტარა, კონტრაბასი („Stop Swimming“) კრის მეიტლენდი – დასარტყმელი საკრავები, პერკუსია, ბეკ-ვოკალი („Stranger By The Minute“) მიწვეული მუსიკოსები თეო ტრეივისი – ფლეიტა („Tinto Brass“, „Don't Hate Me“), საქსოფონი („Don't Hate Me“) ინგლისის აღმოსავლეთის ორკესტრი - სიმებიანი ინსტრუმენტები (დირიჟორი - ნიკოლას კოკი) სხვები პროდიუსერი - სტივენ უილსონი ჩაწერა - ელიოტ ნესი და კრის თორპი მიქსი - დომინიკ ბრეთისი ↑ Allmusic ↑ http://www.dprp.net/reviews/9902.htm ↑ Record Collector ↑ Sound and Vision ↑ Sputnikmusic ↑ Sea of Tranquility
პედრუ I

პედრუ I (პორტ. Pedro I) შეიძლება იყოს: პედრუ I (პორტუგალია) — პორტუგალიის მეფე (1320–1367) პედრუ I (ბრაზილია) — ბრაზილიის იმპერატორი (1798–1834)
პედრუ II

პედრუ II (პორტ. Pedro II) შეიძლება იყოს: პედრუ II (პორტუგალია) — პორტუგალიის მეფე (1648–1706) პედრუ II (ბრაზილია) — ბრაზილიის იმპერატორი (1825–1891)
ვალიდ I

ვალიდ I (არაბ. الوليد بن عبد الملك) (დ. 668 — გ. 715) — ომაიანთა დინასტიის ხალიფა 705-715 წლებში, რომლის ზეობაშიც დაიწყო არაბთა დამპყრობლური ომების მეორე ეტაპი. არაბებმა დაიპყრეს ჩრდილოეთ აფრიკის დასავლეთი ნაწილი - მაღრიბი და 709 წელს ატლანტის ოკეანეს მიაღწიეს. 711 წელს ბერბერებთან ერთად გადავიდნენ პირენეს ნახევარკუნძულზე და მის დაპყრობას შეუდგნენ. 706 წელს დაიპყრეს შუა აზია და ჩინეთის საზღვარს მიუახლოვდნენ. ირანის აღმოსავლეთი ნაწილისა და ავღანეთის ნაწილის დაპყრობის შემდეგ 709 წელს შევიდნენ სინდში (მდინარე ინდის ქვემოთში), რომელიც სახალიფოს შეუერთეს. ვალიდ I-ის დროს დამასკოში ააშენეს ომაიანთა საკათედრო მეჩეთი, რომელიც საუკუნეების მანძილზე ყველაზე ბრწყინვალე არქიტექტურულ ძეგლად რჩებოდა მუსლიმურ სამყაროში. მაჰმადის საფლავზე მედინაში აკლდამის ნაცვლად მეჩეთი ააგეს და სხვ. ქართული საბჭოთა ენციკლოპედია, ტ. 4, თბ., 1979. — გვ. 284.
ზესტაფონის რაიონული სასამართლო

ზესტაფონის რაიონული სასამართლო — პირველი ინსტანციის სასამართლო საქართველოს საერთო სასამართლოების სისტემაში, რომელიც განიხილავს სამოქალაქო, სისხლისა და ადმინისტრაციული კატეგორიის დავებს. ფაქტი|2009 წლის 2 დეკემბერიდან ზესტაფონის რაიონული სასამართლოს განსჯადობა ვრცელდება უშუალოდ ზესტაფონის, ასევე თერჯოლისა და ხარაგაულის რაიონებზე. მართლმსაჯულების ხელმისაწვდომობის უზრუნველყოფის მიზნით თერჯოლისა და ხარაგაულის რაიონებში მოქმედებენ მაგისტრატი მოსამართლეები. ზესტაფონის რაიონულ სასამართლოში მართლმსაჯულებას აღასრულებს 4 მოსამართლე. სასამართლოში დასაქმებულა 24 საჯარო მოსამსახურე. ზესტაფონის რაიონული სასამართლო განთავსებულია ქ. ზესტაფონში, წერეთლის ქუჩა №7-ში. შენობა სასამართლოს გადაეცა 2006 წელს. ამავე წელს შენობას ჩაუტარდა რეკონსტრუქცია და სასამართლომ მუშაობა განაგრძო განახლებულ და თანამედროვე ტექნიკით აღჭურვილ სივრცეში. სასამართლოს შენობა არის სამსართულიანი. დამატებითი სართული განთავსებულია შენობის ქვედა ნაწილში. ქვედა სართულზე მდებარეობს 2 სხდომის დარბაზი, სადაც განიხილება სამოქალაქო და ადმინისტრაციული კატეგორიის საქმეები. შენობის პირველ სართულზე განთავსებულია მოქალაქეთა მისაღები და ერთი სხდომის დარბაზი, სადაც ყველა კატეგორიის საქმე განიხილება. შენობის მე-2 სართულზე მდებარეობს ერთი სხდომის დარბაზი, სადაც განიხილება სისხლის სამართლის საქმეები. შენობის მე-3 სართულზე განთავსებულია ერთი სხდომის დარბაზი, სადაც სამოქალაქო და ადმინისტრაციული კატეგორიის საქმეები განიხილება. სხდომის დარბაზებთან ერთად შენობის მე-2 და მე-3 სართულებზე განთავსებულია მოსამართლეთა და სასამართლოს თანამშრომელთა სამუშაო ოთახები. ხარაგაულის მაგისტრატი სასამართლო განთავსებულია დაბა ხარაგაულში, სოლომონ მეფის ქუჩა 48-ში. აშენობა სასამართლოს გადაეცა 2009 წელს. სასამართლო რეფორმის ფარგლებში, 2010 წელს განხორციელდა სასამართლოს შენობის რეკონსტრუქცია და ხარაგაულის მაგისტრატმა სასამართლომ ფუნქციონირება განაგრძო განახლებულ და თანამედროვე ტექნიკით აღჭურვილ სივრცეში. შენობის პირველ სართულზე განთავსებულია მოქალაქეთა მისაღები და ნივთიერ მტკიცებულებათა შესანახი ოთახი, ხოლო მეორე სართულზე სხდომათა დარბაზი, მოსამართლისა და აპარატის თანამშრომელთა სამუშაო კაბინეტები. თერჯოლის მაგისტრატი სასამართლო განთავსებულია ქ. თერჯოლაში, ლეონიძის ქუჩა №2-ში. 1981 წლიდან აღნიშნული შენობაში ფუნქციონირება დაიწყო თერჯოლის რაიონულმა სასამართლომ. 2008 წელს, სასამართლო რეფორმის ფარგლებში, განხორციელდა სასამართლოს შენობის რეკონსტრუქცია და სასამართლომ ფუნქციონირება განაგრძო განახლებულ და თანამედროვე ტექნიკით აღჭურვილ სივრცეში. შენობაში განთავსებულია მოქალაქეთა მისაღები, სხდომის დარბაზი, მოსამართლისა და აპარატის თანამშრომელთა სამუშაო კაბინეტები. ზესტაფონის რაიონული სასამართლოს საიტი დაარქივებული 2011-11-27 საიტზე Wayback Machine. საქართველოს უზენაესი სასამართლოს საიტი საქართველოს იუსტიციის უმაღლესი საბჭოს საიტი ↑ 1.0 1.1 საქართველოს პრეზიდენტის ბრძანებულება №213. საქართველოს საკანონმდებლო მაცნე (2005-04-12). ↑ საქართველოს იუსტიციის უმაღლესი საბჭოს საიტი. საქართველოს იუსტიციის უმაღლესი საბჭო. დაარქივებულია ორიგინალიდან — 2012-11-06. ↑ ზესტაფონის რაიონული სასამართლო Google Map-ზე. Google Map.
ვაუ-ენ-ნამუსი

ვაუ-ენ-ნამუსი (არაბ. واو الناموس) — ვულკანი სამხრეთ ლიბიაში, ფეცანის რეგიონში. მდებარეობს საჰარის გეოგრაფიული ცენტრის სიახლოვეს. პლეისტოცენური ან ჰოლოცენური ასაკისაა. აქვს 100 მ სიღრმისა და 4 კმ სიგანის კალდერა, რომელიც გარშემორტყმულია ტეფრით. ვაუ-ენ-ნამუსის კალდერის ჩრდილო-დასავლეთით 5 კმ-ში გაწოლილია პატარა კრატერი. საკუთრივ კალდერა შეიცავს შლაკურ კონუსს, რომელიც ფრეატომაგმატური მასალისაგან შედგება. კალდერის ირგვლივ 10-20 კმ-ზე ვრცელდება ბაზალტური ტეფრით აგებული ტერიტორია, რომელიც კარგად ჩანს კოსმოსიდან. კალდერაში გვხვდება 3 პატარა მარილიანი ტბა, წყალსატევები და მცენარეულობა. ტბების საერთო ფართობია 0,3 კმ². უდიდესი ტბის ზედაპირის ფართობია 0,146 კმ², ხოლო სიღრმე 12,5 მ. უღრმესი წყალსატევის სიღრმე 15-16 მ აღწევს. წყალსატევების სიმაღლე ზღვის დონიდან 434 მ-მდეა. ზოგიერთი ტბა შრება. ტბები იკვებებიან მტკნარწყლიანი წყაროებით. გეოლოგიური თვალსაზრისით, ვაუ-ენ-ნამუსი იზოლირებული ვულკანია. ადგილობრივი ტურისტული ობიექტია. გლობალური ვულკანიზმის პროგრამა დაარქივებული 2009-07-03 საიტზე Wayback Machine. (ინგლისური)
ფილიპე II

ფილიპე II შეიძლება იყოს: ფილიპე II მაკედონელი — მაკედონიის მეფე (დაახლ. ძვ. წ. 382–336) ფილიპე II (ესპანეთი) — ესპანეთის მეფე (1527–1598)
ფილიპე III

ფილიპე III შეიძლება იყოს: ფილიპე III (ესპანეთი) — ესპანეთის მეფე (1578–1621) ფილიპ III (ნავარა) — ნავარის მეფე (1306–1343) პორტუგალიის მეფე ფილიპე III-ის შესახებ იხილეთ ფილიპე IV.
ჯებელ-შერიფი

ჯებელ-შერიფი (არაბ. جبل شريف) — მთა ლიბიის სამხრეთ-აღმოსავლეთ ნაწილში. სიმაღლე 560 მ. კუფრის ოაზისიდან მდებარეობს სამხრეთ-დასავლეთით 130 კმ-ში. კუფრის ინციდენტის დროს (1941) ჯებელ-შერიფი ბრძოლის ადგილს წარმოადგენდა. ჯებელ-შერიფი ლიბიის რუკაზე (ინგლისური)
ჯაღბუბი

ჯაღბუბი (არაბ. الجغبوب, იტალ. Giarabub) — განმარტოებული ოაზისი ლიბიაში, ლიბიის უდაბნოს ჩრდილო-აღმოსავლეთ ნაწილში, ეგვიპტის საზღვრის სიახლოვეს. სიგრძე 40 კმ, სიგანე 20 კმ. მდებარეობს ზღვის დონიდან დაახლოებით –10 მ-ით დაბლა, ღრმულში. მისგან აღმოსავლეთით ანალოგიურ ღრმულში მდებარეობს სივის ოაზისი. კულტივირებულია ფინიკის პალმა. ჯაღბუბში დაიბადა ლიბიის მეფე იდრის I. მიწისქვეშა წყლების რეზერვუარია, რის გამოც ირგვლივ შექმნილია დასახლება. 2006 წლის აღწერის მონაცემებით ჯაღბუბში ცხოვრობს 2768 ადამიანი. ჯაღბუბი – დიდი საბჭოთა ენციკლოპედია (რუსული) ჯაღბუბი, მდებარეობა, კოორდინატები (ინგლისური) ↑ http://ar.thetimenow.com/libya
დევი უგრეხელიძე

დევი შალვას ძე უგრეხელიძე (დ. 13 დეკემბერი, 1936 თიანეთი — გ. 9 სექტემბერი, 2012 თბილისი) — ქართველი ქიმიკოსი. საქართველოს მეცნიერებათა ეროვნული აკადემიის წევრ-კორესპონდენტი (1988). 1954 წელს დაამთავრა ქალაქ თბილისის 32-ე ვაჟთა საშუალო სკოლა და სწავლა გააგრძელა ივანე ჯავახიშვილის სახელობის თბილისის სახელმწიფო უნივერსიტეტის ქიმიის ფაკულტეტზე. 1961-1964 წლებში სწავლობდა ამავე უნივერსიტეტის ორგანული ქიმიის კათედრის ასპირანტურაში. 1964 წელს დაიცვა საკანდიდატო დისერტაცია. 1965 წლიდან ხელმძღვანელობდა საქართველოს მეცნიერებათა აკადემიის მცენარეთა ბიოქიმიის ინსტიტუტის ქსენობიოტიკთა ლაბორატორიას. პარალელურად მუშაობდა თბილისის სახელმწიფო უნივერსიტეტის ორგანული ქიმიის კათედრაზე. 1974 წელს დაიცვა სადოქტორო დისერტაცია. 1977 წელს მიენიჭა პროფესორის წოდება. 1975-1996 წლებში დევი უგრეხელიძე იყო საქართველოს სასოფლო სამეურნეო ინსტიტუტის ბიოორგანული ქიმიის კათედრის გამგე. 1996-2006 წლებში საქართველოს მეცნიერებათა აკადემიის ბიოქიმიისა და ბიოტექნოლოგიის ინსტიტუტის მთავარი მეცნიერ-თანამშრომელი. 1988 წელს არჩეულ იქნა საქართველოს მეცნიერებათა აკადემიის წევრ-კორესპონდენტად. დევი უგრეხელიძე – საქართველოს მეცნიერებათა აკადემიის საიტი
ტრიპოლიტანია

ტრიპოლიტანია (არაბ. طرابلس, ბერბერული: Ṭrables, ლათ. Regio Tripolitana) — ლიბიის ყოფილი პროვინცია და ისტორიული რეგიონი. ტრიპოლიტანია იყო დამოკიდებელი იტალიური კოლონია 1927-1934 წლებში. 1934-1963 წლებში ის კირენაიკასა და ფეცანთან ერთად იყო იტალიური ლიბიის და ლიბიის სამეფოს ადმინისტრაციული ერთული. ძვ. წ. I ათასწლეულის პირველ ნახევარში მის სანაპირო ზოლში დაარსდა სამი ფინიკიური კოლონია: საბრათა, ლეპტის-მაგნა და ეა (ახლანდელი ტრიპოლი). ძვ. წ. VI საუკუნის დასასრულს, ამ კოლონიებმა შედარებითი დამოუკიდებლობა მოიპოვეს და თავიანთ სამფლობელოებთან ერთად შეადგინეს ტრიპოლიტანიის ოლქი. ძვ. წ. V საუკუნის შუა ხანებიდან III საუკუნის დასასრულამდე ტრიპოლიტანია კართაგენს ემორჩილებოდა. ძვ. წ. III საუკუნის დასასრულიდან - ნუმიდიას, ძვ. წ. II საუკუნის დასასრულიდან - I საუკუნემდე დაიპყრეს რომაელებმა, ახ. წ. V საუკუნეში ვანდალებმა, VI საუკუნეში ბიზანტიამ, V საუკუნის შუა წლებში არაბთა სახალიფოს შემადგენლობაში შევიდა. XVI საუკუნის დასაწყისში ესპანეთმა დაიპყრო. 1551 წლიდან ტრიპოლიტანია ოსმალეთის იმპერიის ვილაიეთი იყო. XIX საუკუნის 40-50-იან წლებში ტრიპოლიტანიაში ეწყობოდა ანტიოსმალური აჯანყებები. იტალია-ოსმალეთის 1911-1912 წლების ომის შემდეგ ტრიპოლიტანიის ტერიტორია ნაწილობრივ დაიკავეს იტალიის ჯარებმა. 1918 წლის ნოემბერში განმათავისუფლებელი მოძრაობის შედეგად ტრიპოლიტანია დამოუკიდებელ რესპუბლიკად გამოცხადდა (იარსება 1919 წლის გავისტომდე). 1951 წლის დეკემბერი-1963 წლის მაისში იყო დამოუკიდებელი ლიბიის ერთ-ერთი პროვინცია; 1963 წელს, როგორც ადმინისტრაციული ერთეული გაუქმდა. ვიკისაწყობში არის გვერდი თემაზე: ტრიპოლიტანია Tripolitania timeline Brief history of Tripolitania Map of Tripolitania showing its important cities and towns. Worldstatesmen.org's History and list of rulers of Tripolitania. Hostkingdom.net's History and list of rulers of Tripolitania. დაარქივებული 2006-08-13 საიტზე Wayback Machine. ↑ Abdel Aziz Tarih Sharaf, “Jughrafia Libia”, Munsha’at al Ma’arif, Alexandria, 2nd ed., 1971, pp.232-233. ↑ 2006 census, based on the sum of population of districts Misrata, Murqub, Tripoli, Jafara, Zawiya, Nuqat al Khams, Jabal al Gharbi, Nalut
3 მაისი

3 მაისი — გრიგორიანული კალენდრის 123-ე დღე (ნაკიან წლებში - 124-ე დღე). წლის ბოლომდე დარჩენილია 242 დღე. 1494 : ქრისტეფორე კოლუმბმა პირველად შენიშნა მიწა, რომელსაც შემდეგ იამაიკა დაერქვა. 1791 : პოლონეთმა მიიღო ერთ-ერთი პირველი თანამედროვე კონსტიტუცია ევროპაში. 1802 : ვაშინგტონი ქალაქად გამოცხადდა. 1837 : აღმოსავლეთ ხმელთაშუაზღვის რეგიონში უძველესი - ათენის უნივერსიტეტი დაფუძნდა. 1849 : დრეზდენში დაიწყო მაისის აჯანყება - 1948 წლის გერმანიის რევოლუციათა ბოლო ტალღა. 1916 : აღდგომის აჯანყებულები სიკვდილით დასაჯეს დუბლინში. 1921 : პარიზში შედგა კოკო შანელის სუნამოს „შანელ No. 5“-ის პრეზენტაცია. 1928 : იაპონელებმა მასობრივი ხოცვა მოაწყვეს ხინანში, ჩინეთი. 1946 : მეორე მსოფლიო ომი : შორეული აღმოსავლეთის საერთაშორისო სამხედრო ტრიბუნალი იწყება ტოკიოში 28 იაპონელი სამხედრო და სამთავრობო ჩინოვნიკის წინააღმდეგ, რომელთაც ბრალად კაცობრიობის წინააღმდეგ ჩადენილი დანაშაულები ედებოდათ. 1947 : იაპონიამ მიიღო ახალი კონსტიტუცია. 1956 : პირველად ჩატარდა მსოფლიო ჩემპიონატი ძიუდოში. 1959 : პირველი გრემის დაჯილდოება ჩატარდა. 1960 : ანა ფრანკის სახლი გაიხსნა ამსტერდამში, ნიდერლანდები. 1973 : სირს ტაუერი მსოფლიოს უდიდესი შენობა გახდა. 2005 : ერაყში პირველი დემოკრატიულად არჩეული მთავრობა შეუდგა სამსახურს. 2006 : არმავიას რეისი 967 კატასტროფას განიცდის შავ ზღვაზე; დაიღუპა 113 ადამიანი. 2008 : კუბამ მოხსნა აკრძალვა საყოფაცხოვრებო პერსონალური კომპიუტერების გამოყენებაზე. 1469 : მაკიაველი, ნიკოლო — იტალიელი მოაზროვნე, ისტორიკოსი და მწერალი. 1893 : გამსახურდია, კონსტანტინე — ქართველი მწერალი (გ.1975) 1898 : მეირი, გოლდა — ისრაელის პრემიერ-მინისტრი 1969-1974 წლებში. 1903 : კროსბი, ბინგ — ამერიკელი მომღერალი და მსახიობი. 1924 : ამიხაი, იეჰუდა - ებრაელი პოეტი, ისრაელის სახელმწიფო პრემიის ლაურეატი (გ. 2000). 1941 : გაფრინდაშვილი, ნონა — ქართველი მოჭადრაკე. 1945 : კალაძე, ამირან - ქართველი პოეტი, საქართველოს უზენაესი საბჭოს დეპუტატი (გ. 1995). 1950 : ჰოპკინზი, მერი — ბრიტანელი მომღერალი. 1834 : არაქჩეევი, ალექსი — რუსეთის სახელმწიფო მოღვაწე 1844 : კონსტანტინე ბატონიშვილი — გენერალ-მაიორი 2011 : სერგო კოტრიკაძე — ქართველი სპორტსმენი 2014 : გერი ბეკერი — ეკონომისტი, ჩიკაგოს ეკონომიკური სკოლის ერთ-ერთი დამფუძნებელი, ნობელის პრემიის ლაურეატი 2015 : რეზო ჩხეიძე — ქართველი კინორეჟისორი მართლმადიდებელი ეკლესია აღნიშნავს შემდეგი წმინდანების ხსენების დღეს: თეოდორე ტრიხინი წმინდა გრიგოლი ანასტასი I და ანასტასი II, ანტიოქიის პატრიარქნი ანასტას სინაელი აგრეთვე: თავისუფალი პრესის მსოფლიო დღე მზის დღე იაპონია - კონსტიტუციის დღე. პოლონეთი - კონსტიტუციის დღე. სხვა თვეები